
Delta robot fejlesztése

Az egyszerű konstrukció, nagy szerszámsebesség (10 m/s) és gyorsulás (150 m/s2) miatt az iparban nagy jövő előtt állnak a parallel és ezen belül a delta robotok. Segítségükkel nagymértékben növelhető a csomagolás sebessége az élelmiszer és gyógyszeriparban.
A delta robot egy viszonylag fiatal robottípus, az elsőt Reymond Clavel alkotta meg még a ’80-as években.
A dolgozat első részében bemutatásra kerül általános megközelítésben a párhuzamos, majd a delta típusú robot, mint az ipar egy új és korszerű szereplője.
A dolgozat második része a probléma felvetésével és annak megoldásával foglalkozik, bemutatja a fejlesztés lépéseit.
A fő irányvonalát a probléma matematikai úton történő megoldása képezi. Ezen probléma két részre oszlik, mégpedig az inverz és a direkt kinematika problematikája. Az inverz kinematika segítségével történik a karok elfordulásának kiszámítása, a direkt kinematika segítségével pedig a koordináták kiszámítás az elfordulásból. A matematikai ismertetés után bemutatásra kerül a mechanikai, elektronikai és szoftverfejlesztés lépései.



